CELEX: 62015CN0672
Language: sk
Date: 2015-12-14 00:00:00
Title: Vec C-672/15: Návrh na začatie prejudiciálneho konania, ktorý podal tribunal de grande instance de Perpignan (Francúzsko) 14. decembra 2015 – Procureur de la République/Noria Distribution SARL

7.3.2016   
            
            
               SK
            
            
               Úradný vestník Európskej únie
            
            
               C 90/8
            
         Návrh na začatie prejudiciálneho konania, ktorý podal tribunal de grande instance de Perpignan (Francúzsko) 14. decembra 2015 – Procureur de la République/Noria Distribution SARL
   (Vec C-672/15)
   (2016/C 090/11)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de grande instance de Perpignan
   
      Účastníci konania pred vnútroštátnym súdom
   
   
      Žalobca: Procureur de la République
   
      Obžalovaná: Noria Distribution SARL
   
      Prejudiciálne otázky
   
   
               1.
            
            
               Bránia smernica 2002/46/ES a zásady Spoločenstva týkajúce sa voľného pohybu tovaru a vzájomného uznávania prijatiu vnútroštátneho predpisu, akým je vyhláška z 9. mája 2006, ktorý nepripúšťa nijaký postup vzájomného uznávania v prípade potravinových doplnkov založených na vitamínoch a mineráloch, ktoré pochádzajú z iného členského štátu, pričom vylučuje uskutočnenie zjednodušeného postupu pre výrobky založené na živinách, ktoré sa v súlade s právom uvádzajú na trh v inom členskom štáte a ktorých hraničné hodnoty prekračujú hraničné hodnoty stanovené vyhláškou z 9. mája 2006?
            
         
               2.
            
            
               Dovoľuje smernica 2002/46/ES, najmä jej článok 5, ale aj zásady vyplývajúce z judikatúry Spoločenstva týkajúcej sa ustanovení o voľnom pohybe tovaru, stanoviť maximálne denné dávky vitamínov a minerálov úmerne k odporúčaným denným príjmom, pričom sa stanoví hodnota rovná trojnásobku odporúčaných denných príjmov v prípade živín, ktoré vyvolávajú najmenej rizík, hodnota rovná odporúčaným denným príjmom v prípade živín, pri ktorých môže dôjsť k prekročeniu maximálnej bezpečnostnej hranice, a hodnota nižšia ako odporúčané denné príjmy, či dokonca nulová hodnota v prípade živín, ktoré vyvolávajú najviac rizík?
            
         
               3.
            
            
               Dovoľuje smernica 2002/46/ES, ale aj zásady vyplývajúce z judikatúry Spoločenstva týkajúcej sa ustanovení o voľnom pohybe tovaru, stanoviť dávky len na základe vnútroštátnych vedeckých názorov, hoci z najnovších medzinárodných vedeckých názorov vyplývajú za rovnakých podmienok používania vyššie dávky?